b'\n_START_ARTICLE_\nSaint-Martin-de-R\xc3\xa9\n_START_SECTION_\nGeografija\n_START_PARAGRAPH_\nKraj se nahaja na severnem delu otoka \xc3\x8ele de R\xc3\xa9 v Biskajskem zalivu, od La Rochelle oddaljenega pribli\xc5\xbeno 1,6 milje proti zahodu.\n_START_SECTION_\nUprava\n_START_PARAGRAPH_\nSaint-Martin-de-R\xc3\xa9 je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Le Bois-Plage-en-R\xc3\xa9, La Flotte, Rivedoux-Plage in Sainte-Marie-de-R\xc3\xa9 z 12.018 prebivalci._NEWLINE_Kanton Saint-Martin-de-R\xc3\xa9 je sestavni del okro\xc5\xbeja La Rochelle.\n_START_SECTION_\nZgodovina\n_START_PARAGRAPH_\nSaint-Martin-de-R\xc3\xa9 ima obse\xc5\xbene fortifikacije, ki jih je prvotno dobil v \xc4\x8dasu verskih vojn pod kardinalom Richelieujem kot protiute\xc5\xbe bli\xc5\xbenji protestantski La Rochelle. Leta 1627 je angle\xc5\xa1ka vojska pod poveljstvom vojvoda Buckinghamskega napadla otok, da bi razbremenila obleganje La Rochelle. Po treh mesecih spopadov se je morala pora\xc5\xbeena umakniti, po zasedbi La Rochele pa je Saint-Martin izgubil ve\xc4\x8dino svojih utrdb. Kasneje, v 70. letih 17. stoletja, je bila francoskemu voja\xc5\xa1kemu in\xc5\xbeenirju Vaubanu zadana naloga vzpostaviti obrambo otoka, kot rezultat je Saint-Martin kot strate\xc5\xa1ko pomemben kraj na otoku v treh fazah, ki so se kon\xc4\x8dale leta 1702, ponovno dobil svoje obzidje s citadelo in nasipe._NEWLINE_Kasneje je Citadela slu\xc5\xbeila kot zapor in zbirali\xc5\xa1\xc4\x8de kaznjencev, ki so jih po\xc5\xa1iljali na Novo Kaledonijo (1873) oziroma v Francosko Gvajano (od 1897 do 1938).'